દાંતીવાડા કૃષિ યુનિવર્સિટી દ્વારા યોજાયેલા રાષ્ટ્રીય સેમીનારમાં તજજ્ઞોએ જણાવ્યું હતુ કે, આજના વિજ્ઞાન યુગમાં પશુઓ અને મનુષ્યના રોગ નિદાનમાં પેથોલોજીના યોગદાન વગર આજે ક્લીનીશ્યન તબીબ અસહાય છે. આ પરીસંવાદમાં વેટેરનરી પેથોલોજીમાં થયેલ નવીન વિકાસ, સંશોધન વિષે તેમજ પશુધન અને મરઘા-બતકાના ટકાઉ ઉત્પાદન માટે રોગ નિદાન પદ્ધતિઓ ઉપર વિસ્તૃત મંથન કરાયું હતુ પરિષદમાં ૩૬ વિવિધ સંશોધન ઉપરના લીડ પેપર અને ૨૩૩ એબ્સ્ટ્રેકટ રજુ થયેલ. સાથે તેમાં ૧૫૩ સંશોધન લેખો પોસ્ટર સ્વરૂપમાં પણ રજુ થયેલ. મૌખિક અને પોસ્ટર સ્વરૂપમાં રજુ થયેલા સંશોધન લેખોમાંથી સર્વોત્તમ સંશોધન લેખન સહિત સારી કામગીરી કરનાર વૈજ્ઞાનિકને સાત (૦૭) પ્રકારના એવાર્ડમાંથી કેટેગરી પ્રમાણે નિયત કરેલ એવાર્ડ આપવામાં આવ્યા હતા.